دريس لشݣر

دريس لشݣر (25 شتنبر 1954، الرباط -) هو سياسي مغريبي. هو دابا عضو ف لتيحاد لشتيراكي د لقوات شعبية من 1970.

 السياسة 
صاوب دريس لشݣر بزاف ديال لجمعيات اللي كاتدافع على حقوق لإنسان. كان من لمناضلين لكبار ديال لحيزب د لتيحاد لشتيراكي د لقوات الشعبية فالسبعينات، فاش كان مسؤول ديال الشبيبة مابين 1975 حتال 1983 ومن بعد الرايس ديال لفرقة النيابية د لحيزب من 1999 حتال 2007.

كان دريس لشݣر مابين 2010 و 2012 وزير مكلّف بلعلاقات معا لبرلامان.

ف 21 ماي 2017 تعاود تنتاخب أمين عام ديال لتيحاد ليشتيراكي. ماكانش حتى شي مرشّح ضدو فهاد لنتيخابات، وخدا شي 86.85 فلمية ديال لڤوط.Nadia Lamlili, "Maroc : Driss Lachgar reconduit sans surprise à la tête de l'USFP", Jeune Afrique, 22 ماي 2017 (بلفرانساوية).

 تعريف 
إدريس لشكر سياسي مغربي، دخل للمعترك السياسي وهو باقي فالعشرينات ديالو، وانتخب أكثر من مرة فمجلس البرلمان، وتكلف بمسؤولية حكومية وحدة، وكان الكاتب الأول ديال حزب الاتحاد الاشتراكي للقوات الشعبية. كيتّهموه بزاف ديال الناس بأنه هو اللي ضعف الحزب، وبأنه كان كيقصي المعارضين ديالو من المناصب القيادية.

 المسيرة الثقافية والمهنية ديال لشكر 

 المساهمة النقابية 
تزاد إدريس لشكر نهار 25 شتنبر 1954 فالعاصمة الرباط، وخدا شهادة الباك من ثانوية للا عائشة، ومن بعد حصل على الإجازة فالعُلوم السياسية من كلية الحقوق بجامعة محمد الخامس فالرباط.

 خدم كمحامي ف عام 1982، و
 تعيّن وزير مكلّف بالعلاقات مع البرلمان ما بين يناير 2010 ودجنبر 2011 فحكومة عباس الفاسي.
 انخرط إدريس لشكر فالاتحاد الاشتراكي من عام 1970،
 كان ناشط فـ"الاتحاد الوطني لطلبة المغرب" ما بين 1972 و1976،
 من بعد ولا مسؤول وطني فـ"الشبيبة الاتحادية" ما بين 1975 و1983.
 ف عام 1984 دخل فاللجنة الإدارية للحزب،
 ف 2001 انتخبوه عضو فالمكتب السياسي،
 ومن بعد فدجنبر 2012 ولا كاتب أول ديال حزب الاتحاد الاشتراكي فالمؤتمر التاسع ديالو.

 المساهمة السياسية 
كان عضو فـ"مؤتمر الأحزاب العربية" و"المؤتمر القومي العربي". ومنين ولا كاتب أول للحزب، خدم على توحيد العائلة الاتحادية، ودار مجهود كبير باش يدمج الحزب العمالي والحزب الاشتراكي فالاتحاد الاشتراكي، وفعلاً تّم الإدماج فـ يونيو 2013، وقبلها ساهم حتى فإدماج الحزب الاشتراكي الديمقراطي. ودار خطوة رمزية مهمة فهاد الاتجاه، وهي أنه حاول يوحّد الحركة النقابية فالمغرب، وزار النقابات الكبيرة بحال الاتحاد المغربي للشغل، والكونفدرالية الديمقراطية للشغل، والفدرالية الديمقراطية للشغل، وتلاقى مع القيادات ديالهم. ومن بعد ساهم إدريس لشكر فإحداث بزاف ديال الجمعيات الاجتماعية والثقافية والحقوقية، بحال جمعية "أعن أخاك" والمنظمة المغربية لحقوق الإنسان.

 لمؤلفات: 
فـ شتنبر 2016 خرج لإدريس لشكر كتاب بعنوان "زمن التناوب الثالث"، واللي كيجمع بين السيرة الذاتية والرواية. فالكتاب كيهضر لشكر على المسار المهني والسياسي ديالو، وعلى المراحل اللي داز منها حزب الاتحاد الاشتراكي من نهار تأسس، وكيتطرق حتى للأفكار والتوجهات ديالو، والتجارب اللي عاشها فالميدان السياسي.

وزاد فهاد الكتاب بسط الصورة ديالو للوضع السياسي الحالي فالمغرب وكيفاش كيشوف التحولات اللي كتعرفها البلاد.

 مصادر 

تصنيف:زيادة 1954
تصنيف:ناس قراو ف جاميعة محمد لخاميس
تصنيف:سياسي مغريبي
تصنيف:وزير مغريبي
تصنيف:ناس حيين
تصنيف:ناس تزادو ف الرباط
تصنيف:ناس د الرباط
تصنيف:مقالات فيها مصدر و 3000 بايت
تصنيف:احزاب سياسية
تصنيف:حزب التجمع الوطني للأحرار
تصنيف:الحزب الإشتراكي
تصنيف:وجدة
تصنيف:رباط
تصنيف:الدار البيضا
تصنيف:النقابات
تصنيف:النقابات السياسية
تصنيف:للا عائشة